Ef maður fordæmir aðra fyrir hegðun sem hann sjálfur er sekur um og afneitar því jafnframt telst hann hræsnari þar sem hann reynir að sýnast betri en hann í raun er . Það er til dæmis hægur leikur að fordæma aðra án þess að trúa ( eða þykjast trúa ) á æðri máttarvöld . Hugur fylgir þar ekki máli . Öfugt við skinhelgina mætti svo alveg hugsa sér hræsni í hina áttina í þjóðfélagi þar sem þætti ófínt að trúa . Þetta getur meðal annars falist í að samsinna skoðunum viðkomandi gegn eigin sannfæringu eða að hrósa honum fyrir eitthvað sem manni þykir í raun lítið til koma . Smjaður getur í sumum tilfellum snúist um trú , það er ef smjaðrarinn þykist trúaður í þeim tilgangi að þóknast hinum , en getur einnig falið í sér uppgerðar skoðanir um hvaðeina .